=== Død og gravsted ===
[[Fil:The Death of Cleopatra arthur.jpg|left|thumb|300px|''Kleopatras død'', malet af Reginald Arthur, 1892.]]
Efter sejren ved Actium invaderede Octavian Egypten. I Alexandria arbejdede stenhuggere og tømrere i skift for at få Kleopatras gravkammer færdigt. Specielt udkommanderede afdelinger indsamlede kostbarheder, der skulle følge hende i døden. Det passede Octavian, at hun sådan sparede ham for besværet med selv at indsamle dem. Han blev dog meget urolig, da det forlød, at hendes gravkammer også var fyldt med brændsel til et enormt ligbål. Antonius havde tilbudt ham at begå selvmord, hvis Kleopatra til gengæld beholdt sin trone. I stedet for sendte Octavian sin frigivne slave Thyrsus for at indgå en aftale med hende, men da vågnede Antonius op, fik Thyrsus pisket offentligt og hjemsendt med besked om at Octavian kunne gøre det samme med en af de grækere, der havde sveget Antonius. Cæsarion blev sendt i sikkerhed med kurs for Det Røde Hav, hvorfra han var ment at sejle til Indien.<ref>Allan Klynne: ''Kleopatra'' (s. 318-9)</ref>
Samfund Død Samfundsvidenskab Folkeret Kriminalitet